Legislatívne uznesenie Európskeho parlamentu o návrhu rozhodnutia Rady o osobitnom programe "Myšlienky", ktorým sa realizuje siedmy rámcový program Európskeho spoločenstva v oblasti výskumu, technického rozvoja a demonštračných činností (2007 - 2013) (KOM(2005)0441 - C6-0382/2005 - 2005/0186(CNS))



Úradný vestník 316 E , 22/12/2006 S. 0265 - 0271



P6_TA(2006)0519 Osobitný program "Myšlienky" (Siedmy rámcový program v oblasti výskumu, technického rozvoja a demonštračných činností, 2007 - 2013) * Legislatívne uznesenie Európskeho parlamentu o návrhu rozhodnutia Rady o osobitnom programe "Myšlienky", ktorým sa realizuje siedmy rámcový program Európskeho spoločenstva v oblasti výskumu, technického rozvoja a demonštračných činností (2007 - 2013) (KOM(2005)0441 — C6-0382/2005 — 2005/0186(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2005)0441) [1] a zmenený návrh (KOM(2005)0441/2) [1], - so zreteľom na článok 166 Zmluvy o ES, v súlade s ktorým Rada konzultovala s Európskym parlamentom (C6-0382/2005), - so zreteľom na článok 51 rokovacieho poriadku, - so zreteľom na správu Výboru pre priemysel, výskum a energetiku a stanoviská Výboru pre rozpočet a Výboru pre kultúru a vzdelávanie (A6-0369/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Odôvodnenie 4 (4) Návrhy výskumu "na hraniciach súčasného poznania" by sa mali hodnotiť na základe výlučného kritéria najvyššej kvality po vzájomnom profesionálnom preskúmaní návrhov, pričom dôraz je potrebné klásť na interdisciplinárne priekopnícke projekty s vysokou mierou rizika, na nové zoskupenia i menej skúsených výskumníkov, ako aj na etablované tímy. | (4) Návrhy výskumu "na hraniciach súčasného poznania"s ohľadom na základný výskum by sa mali hodnotiť na základe výlučného kritéria najvyššej kvality po vzájomnom profesionálnom preskúmaní návrhov, pričom dôraz je potrebné klásť na interdisciplinárne a multidisciplinárne priekopnícke projekty s vysokou mierou rizika, na nové zoskupenia i menej skúsených výskumníkov, ako aj na etablované tímy. | Pozmeňujúci a doplňujúci návrh 2 Odôvodnenie 6 (6) Európska komisia by mala niesť zodpovednosť za realizáciu osobitného programu a pôsobiť ako garant nezávislosti a integrity Európskej rady pre výskum, ako aj jej funkčnej účinnosti. | (6) Komisia by mala počas skúšobnej lehoty dvoch, maximálne troch rokov niesť zodpovednosť za realizáciu osobitného programu a pôsobiť ako garant nezávislosti a integrity Európskej rady pre výskum, ako aj jej funkčnej účinnosti. | Pozmeňujúci a doplňujúci návrh 3 Odôvodnenie 8 (8) S cieľom zaručiť integritu ERC by Komisia mala zabezpečiť, aby sa tento osobitný program realizoval v súlade so stanovenými cieľmi. | (8) S cieľom zaručiť integritu ERC by Komisia spoločne s Európskym parlamentom a Radou mala zabezpečiť, aby sa tento osobitný program realizoval v súlade so stanovenými cieľmi. | Pozmeňujúci a doplňujúci návrh 4 Odôvodnenie 10 (10) Siedmy rámcový program by mal dopĺňať činnosti vykonávané v členských štátoch, ako aj iné akcie Spoločenstva potrebné na všeobecné strategické úsilie pri dosahovaní lisabonských cieľov, predovšetkým v súvislosti s činnosťami týkajúcimi sa štrukturálnych fondov, poľnohospodárstva, vzdelávania, odborného vzdelávania, konkurencieschopnosti a inovácií, priemyslu, zdravia, ochrany spotrebiteľa, zamestnanosti, energetiky, dopravy a životného prostredia. | (10) Siedmy rámcový program by mal dopĺňať činnosti vykonávané v členských štátoch, ako aj iné akcie Spoločenstva potrebné na všeobecné strategické úsilie pri dosahovaní lisabonských cieľov, predovšetkým v súvislosti s činnosťami týkajúcimi sa štrukturálnych fondov, poľnohospodárstva, vzdelávania, odborného vzdelávania, kultúry a médií, konkurencieschopnosti a inovácií, priemyslu, zdravia, ochrany spotrebiteľa, zamestnanosti, energetiky, dopravy a životného prostredia. | Pozmeňujúci a doplňujúci návrh 5 Odôvodnenie 13 (13) Výskumné činnosti vykonávané v rámci tohto programu by mali byť v súlade so základnými etickými princípmi vrátane zásad zakotvených v Charte základných práv Európskej únie. | (13) Výskumné činnosti vykonané v rámci tohto programu by mali byť v súlade so základnými etickými princípmi vrátane tých, ktoré sú zakotvené v Charte základných práv Európskej únie, a mali by zdôrazniť občianske a humanistické hodnoty vúskumu a zároveň dodržiavať etickú a kultúrnu rozmanitosť. | Pozmeňujúci a doplňujúci návrh 6 Odôvodnenie 14a (nové) | (14a) Komisia by mala na zjednodušenie výberových konaní a zníženie ich nákladov vytvoriť databázu na účely oznamovania informácií účastníkom výberových konaní. | Pozmeňujúci a doplňujúci návrh 7 Odôvodnenie 17 (17) Komisia zabezpečí nezávislé posúdenie fungovania ERC. Na základe tohto hodnotenia a po zohľadnení skúseností ERC so zreteľom na jeho základné princípy by sa mala najneskôr do roku 2010 posúdiť možnosť reorganizácie ERC na právne nezávislú štruktúru, čo by sa mohlo realizovať na základe článku 171 Zmluvy. | (17) Komisia by mala zabezpečiť, že sa po uplynutí skúšobnej lehoty dvoch, maximálne troch rokov uskutoční nezávislé posúdenie fungovania ERC. Na základe získaných výsledkov by sa ERC mala natrvalo pretransformovať do dlhodobej štruktúry, ktorá zabezpečí maximálnu mieru autonómie a súčasne transparentnosti ERC. Pritom by sa mala najneskôr do roku 2010 posúdiť možnosť reorganizácie ERC na právne nezávislú štruktúru, čo by sa mohlo realizovať na základe článku 171 Zmluvy. | Pozmeňujúci a doplňujúci návrh 8 Článok 2 V súlade s prílohou II rámcového programu by suma potrebná na realizáciu osobitného programu mala predstavovať 7460 mil. eur, z čoho čiastka menej ako 6% je určená na správne výdavky Komisie. | V súlade s prílohou II rámcového programu by suma potrebná na realizáciu osobitného programu mala predstavovať 7560 mil. EUR, z čoho sú najviac 3% určené na správne výdavky a na výdavky na zamestnancov z ročného rozpočtu, ktorý má k dispozícii ERC. | Pozmeňujúci a doplňujúci návrh 9 Článok 2a (nový) | Článok 2a 1. Komisia prijme všetky kroky potrebné na overenie toho, že financované opatrenia sú vykonávané účinne a v súlade s nariadením (ES, Euratom) č. 1605/2002. 2. Celkové administratívne výdavky osobitného programu vrátane vnútorných výdavkov a výdavkov na riadenie výkonnej agentúry, ktorá by sa mala zriadiť, by mali byť primerané úlohám ustanoveným v osobitnom programe a vzťahuje sa na ne rozhodnutie rozpočtových a zákonodarných orgánov. 3. Rozpočtové prostriedky sa použijú v súlade so zásadou riadneho finančného hospodárenia, konkrétne v súlade so zásadami hospodárnosti, účinnosti a efektívnosti, ako aj so zásadou proporcionality. | Pozmeňujúci a doplňujúci návrh 27 Článok 3 odsek 2a (nový) | 2a. Čo sa týka využívania ľudských zárodkových (embrionálnych) kmeňových buniek, ktoré boli získané ešte pred schválením tohto rámcového programu, podliehajú inštitúcie, orgány a výskumní pracovníci prísnemu režimu v oblasti licencií a kontroly v súlade s právnymi predpismi členských štátov a dotknutých štátov. | Pozmeňujúci a doplňujúci návrh 10 Článok 4 odsek 4 4. Komisia bude vystupovať ako garant plnej nezávislosti a integrity Európskej rady pre výskum a zabezpečí náležité plnenie jej zverených úloh. | 4. Spoločne s Európskym parlamentom a Radou bude Komisia vystupovať ako garant plnej nezávislosti a integrity Európskej rady pre výskum a zabezpečí náležité plnenie jej zverených úloh. | | Vedecká rada a Komisia predložia Európskemu parlamentu a Rade výročnú správu o činnosti ERC, ktorá sa bude sústrediť najmä na to, ako sa podarilo dosiahnuť stanovené ciele. | Pozmeňujúci a doplňujúci návrh 11 Článok 4 odsek 4a (nový) | 4a. Komisia zabezpečí vyhodnotenie výsledkov výskumu a podá správu o svojom prínose k dynamickej znalostnej spoločnosti v Európe. | Pozmeňujúci a doplňujúci návrh 12 Článok 5 odsek 1 1. Vedecká rada bude pozostávať z popredných vedcov, odborníkov v oblasti techniky a akademických pracovníkov, ktorých bude menovať Komisia a ktorí budú konať podľa vlastného vedomia a svedomia nezávisle od irelevantných záujmov. | 1. Vedecká rada bude pozostávať z popredných vedcov, odborníkov v oblasti techniky a akademických pracovníkov, ktorí budú podľa možností zastupovať všetky vedné oblasti a odbory a ktorých kvalifikácia zahŕňa nielen vysokú vedeckú odbornosť, ale aj dlhoročné skúsenosti v oblasti vedeckého manažmentu a ktorí budú konať podľa vlastného vedomia a svedomia nezávisle od vonkajších záujmov. | Pozmeňujúci a doplňujúci návrh 13 Článok 5 odsek 3 písmeno - a) (nové) | - a)vypracuje celkovú stratégiu činnosti ERC, ktorá bude pravidelne prispôsobovaná vedeckým požiadavkám; | Pozmeňujúci a doplňujúci návrh 14 Článok 5 odsek 3 písmeno b) b)metódy vzájomného profesionálneho preskúmania návrhov a hodnotenia návrhov, na základe ktorých sa budú určovať návrhy, ktoré sa budú financovať v rámci programu, | b)metódy a zásady vzájomného profesionálneho preskúmania návrhov a hodnotenia návrhov, na základe ktorých sa budú určovať návrhy, ktoré sa budú financovať v rámci programu, | Pozmeňujúci a doplňujúci návrh 15 Článok 6 odsek 1 1. Komisia prijme pracovný program na realizáciu osobitného programu, v ktorom sa podrobnejšie stanovia ciele a vedecké a technické priority obsiahnuté v prílohe I, s tým spojené financovanie a časový harmonogram realizácie. | 1. Komisia a Vedecká rada prijmú pracovný program na realizáciu osobitného programu, v ktorom sa podrobnejšie stanovia ciele a vedecké a technické priority obsiahnuté v prílohe I, s tým spojené financovanie a časový harmonogram realizácie. | Pozmeňujúci a doplňujúci návrh 16 Článok 7a (nový) | Článok 7a Komisia poskytne rozpočtovému orgánu informácie vždy pred tým, ako bude mať v úmysle odchýliť sa od rozdelenia výdavkov uvedeného v poznámkach a prílohe všeobecného rozpočtu Európskej únie. | Pozmeňujúci a doplňujúci návrh 17 Článok 8 odsek 6 6. Komisia bude pravidelne informovať výbor o celkovom pokroku v realizácii osobitného programu. | 6. Komisia bude pravidelne informovať výbor a gestorský výbor Európskeho parlamentu o celkovom pokroku v realizácii osobitného programu a poskytne im informácie o všetkých činnostiach v oblasti výskumu, technického vývoja a demonštračných činností financovaných z tohto programu. | Pozmeňujúci a doplňujúci návrh 18 Článok 8 odsek 6a (nový) | 6a. Správa Komisie obsahuje hodnotenie kvality finančného hospodárenia a hodnotenie účinnosti a správnosti rozpočtového a hospodárskeho riadenia osobitného programu. | Pozmeňujúci a doplňujúci návrh 19 Článok 8a (nový) | Článok 8a 1. Po uplynutí skúšobnej lehoty dvoch, maximálne troch rokov nezávislí experti posúdia činnosť ERC. Okrem iného posúdia, či sa dosiahli ciele stanovené ERC, či bola štruktúra jeho postupov účinná a transparentná, či bola zabezpečená vedecká nezávislosť a či sa zohľadnila myšlienka vedeckej kvality. V posudku sa zaujme stanovisko k otázke, aká štruktúra ERC je z dlhodobého hľadiska najvhodnejšia. 2. Bez ohľadu na tento posudok je v každom prípade potrebné zvoliť dlhodobú štruktúru ERC, ktorá zabezpečí jeho maximálnu mieru autonómie a súčasne i transparentnosť a zodpovednosť vo vzťahu ku Komisii, Európskemu parlamentu a Rade. | Pozmeňujúci a doplňujúci návrh 20 Príloha I, Činnosti, odsek 1a (nový) | Bude sa podporovať multidisciplinarita a interdisciplinarita, a to multidisciplinarita prostredníctvom spoločných mechanizmov použiteľných na viaceré témy súvisiace s technológiu a vedou. Interdisciplinarita bude riešiť výzvy, ktoré vyplývajú zo zložitosti problémov vrátane problémov patriacich do prioritných tém, kde vo väčšine prípadov nemôže byť jednodisciplinárnym prístupom dosiahnutý skutočný vedecký pokrok a tento jednodisciplinárny prístup zabraňuje tomu, aby boli výsledky vhodné na dosiahnutie sociálneho, environmentálneho alebo ekonomického pokroku. | Pozmeňujúci a doplňujúci návrh 21 Príloha I, Vedecká rada, odsek 1 Vedecká rada bude pozostávať z predstaviteľov európskej vedeckej obce na najvyššej úrovni konajúcich samostatne a nezávisle od vedľajších záujmov. Jeho členov vymenúva Komisia na základe nezávislého identifikačného postupu. | Vedeckú radu tvoria najvyšší predstavitelia európskej vedeckej obce na najvyššej úrovni konajúci samostatne a nezávisle od vonkajších záujmov, pričom medzi ich kvalifikácie patrí nielen vysoká vedecká odbornosť, ale aj skúsenosti v oblasti vedeckého manažmentu, a ktorí budú podľa možností zastupovať všetky vedné oblasti a odbory. | | Jej členov vyberá z výskumnej obce Vedecká rada, ktorá zabezpečí rôznorodosť oblastí výskumu vedcov, podľa všeobecných kritérií ustanovených európskym zákonodarcom podľa postupu stanoveného v článku 251 zmluvy a vymenúva ich Komisia po vypočutí v Európskom parlamente. | | Funkčné obdobie jej členov sú 4 roky s možnosťou opätovného zvolenia na 3 roky. Pri voľbe členov sa uplatňuje rotačný systém, pričom pri každej voľbe musí byť tretina členov novozvolená. | | Členovia Vedeckej rady príjmu kódex správania sa na zabránenie konfliktu záujmov. | | Vedecká rada vymenuje generálneho tajomníka, ktorý bude pomáhať pri organizácii jej práce a zabezpečí účinné styky s Komisiou a osobitnou realizačnou štruktúrou. | Pozmeňujúci a doplňujúci návrh 22 Príloha I, Osobitná realizačná štruktúra Osobitná realizačná štruktúra zodpovedá za všetky aspekty správnej realizácie a vykonávania programu podľa ročného pracovného programu. Bude realizovať najmä postupy hodnotenia, vzájomné profesionálne preskúmanie a výber v súlade so zásadami ustanovenými vedeckou radou a bude zabezpečovať finančné a vedecké riadenie dotácií. | Vedeckú radu bude na začiatku podporovať osobitná realizačná štruktúra, ktorá zodpovedá za všetky aspekty správnej realizácie a vykonávania programu podľa ročného pracovného programu. Bude realizovať najmä postupy hodnotenia, vzájomné profesionálne preskúmanie a výber v súlade so zásadami ustanovenými vedeckou radou a bude zabezpečovať finančné a vedecké riadenie dotácií. | | Personál osobitnej realizačnej štruktúry bude pozostávať z dočasných vedeckých a administratívnych pracovníkov, pričom vedeckých pracovníkov vyberie Vedecká rada v transparentnom a verejnom výberovom konaní. Administratívni pracovníci môžu byť zamestnaní buď osobitne na tento účel, alebo môžu byť vyslaní z inštitúcií Spoločenstva. | | Administratíva by mala byť účinná a obmedzená len na minimum potrebné na zabezpečenie riadnej prevádzky, stability a kontinuity ERC. | Pozmeňujúci a doplňujúci návrh 23 Príloha I, Osobitná realizačná štruktúra, odsek 1a (nový) | Osobitná realizačná štruktúra podáva Vedeckej rade pravidelné správy. | Pozmeňujúci a doplňujúci návrh 24 Príloha I, Úloha Európskej komisie, úvodná časť Európska komisia pôsobí ako garant úplnej nezávislosti a integrity ERC. Jej zodpovednosť za realizáciu programu bude súvisieť so zabezpečením realizácie programu v súlade s uvedenými vedeckými cieľmi a s požiadavkami vedeckej úrovne, ktoré nezávisle určila vedecká rada. Komisia najmä: | Spoločne s Európskym parlamentom a Radou bude Komisia pôsobiť ako garant úplnej nezávislosti a integrity ERC. Jej zodpovednosť za realizáciu programu bude súvisieť so zabezpečením realizácie programu v súlade s uvedenými vedeckými cieľmi a s požiadavkami vedeckej úrovne, ktoré nezávisle určila vedecká rada. Komisia najmä: | Pozmeňujúci a doplňujúci návrh 25 Príloha I, Úloha Európskej komisie, bod 2 —prijme pracovný program a stanoviská týkajúce sa metodiky realizácie, ako ju určila vedecká rada; | —s Vedeckou radou prijme pracovný program a stanoviská týkajúce sa metodiky realizácie, ako ju určila vedecká rada; | Pozmeňujúci a doplňujúci návrh 26 Príloha I, Úloha Európskej komisie, bod 5a (nový) | —po dohode s Vedeckou radou vymenuje riaditeľa riadiacich pracovníkov osobitnej realizačnej štruktúry. | [1] Zatiaľ neuverejnené v úradnom vestníku. --------------------------------------------------